**Tăticul meu**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E goală viaţa mea fără tine tată,

Te vreau lângă mine să mă ocroteşti!

Cine munceşte să avem pâine pe masă?

Cine îmi iartă greşelile copilăreşti?

Tu eşti sare şi piper şi zahăr,

Îmi porţi de grijă şi mă iubeşti,

Singură, mi-e teamă! Nu ştiu să mă apăr;

Pentru mine tată singur te trudeşti.

Cine-i fata tatii dacă nu sunt eu?

Pe cine ai iubi? Cu cine ai vorbi?

Cu cine te-ai mândri mai mereu?

Pentru cine te-ai trudi dacă eu nu aş fi?

Când sunt zile negre şi bani nu sunt,

La tine vin şi îţi cer ajutor!

De-atâtea greutăţi, eşti deja cărunt

Chinul acesta, la cer e strigător!

Cine a promis că va fi lângă mine

Şi uşa camerei mi-o va păzi

Şi nu va pleca de lângă mine

Când pe la mine un băiat va veni?

Tăticule, ai mâinile muncite;

Ai îndurat atâtea, bine să ne creşti!

Să nu vină ziua când vei pleca din lume!

Nu vreau tată, să mă părăseşti!

2011